TÁPIÓ-VIDÉKI TÖBBCÉLÚ KISTÉRSÉGI TÁRSULÁS


Társulási Megállapodása


Egységes szerkezetbe

Amely a Tápió-vidéki Többcélú Kistérségi Társulás Társulási Tanácsa 2013. május 30-i ülésén került elfogadásra.
A Tápió-vidéki Többcélú Kistérségi Társulás Magyarország helyi önkormányzatairól szóló 2011. évi CLXXXIX. Törvény (továbbiakban: Mötv.) 87. § rendelkezéseinek értelmében az önkormányzati feladat- és hatáskör hatékonyabb és célszerűbb ellátása érdekében, valamint abból a célból, hogy a kistérség lakói az önkormányzati közszolgáltatásokhoz minél teljesebb körben jussanak hozzá, és az önkormányzatok e megállapodás keretében történő együttműködéssel minél teljesebben, forrásaik célszerű és optimális felhasználásával biztosítsák a mind magasabb színtű ellátást és szolgáltatást, testületeik döntése alapján felülvizsgálta a Társulási megállapodást és módosítás keretében az alábbi új Társulási Megállapodást hozta létre.

I.

ÁLTALÁNOS RENDELKEZÉSEK
1. A jelen megállapodás 1. számú mellékletében felsorolt települési önkormányzatok önálló jogi személyiséggel rendelkező önkormányzati többcélú kistérségi társulást hoznak létre,  határozatlan időre a kistérség területének összehangolt fejlesztésére  térségi közszolgáltatások biztosítására, fejlesztésére, szervezésére, intézmények fenntartására, valamint a településfejlesztés összehangolására.

2. A Társulás neve: Tápió-vidéki Többcélú Kistérségi Társulás (továbbiakban: Társulás).

3. A Társulás székhelye: 2760 Nagykáta, Dózsa György u. 2.

A Társulás tagjai és azok székhelye: 1. számú melléklet szerint.

4. A Társulás működési területe: az 1. számú mellékletben szereplő települési önkormányzatok közigazgatási területe.

5. A Társulás bélyegzője: Tápió-vidéki Többcélú Kistérségi Társulás felirattal ellátott ovális bélyegző, középen a Tápió-vidék jelképével.

6. A Társulás jogállása: A Társulás jogi személy, melynek pénzügyi-számviteli, gazdálkodási, döntés előkészítési, végrehajtás szervezési feladatait a Nagykátai Polgármesteri Hivatal látja el. (Mötv. 95. § (4) bekezdés)
7. A Társulás képviseletét a Társulás elnöke, akadályoztatása esetén elnökhelyettese(i),  ( a társulás SZMSZ-ben foglaltaknak megfelelően  )  mindkettőjük akadályoztatása esetén a Társulás Tanácsa által megbízott tagja látja el.

8. A megállapodásban meghatározott önkormányzati feladatok ellátásáról a Társulás gondoskodik.

a) A Társulás tagjai összehangolt feladatellátásuk, társadalmi és gazdasági érdekeik érvényesítése és településeik fejlesztése céljából a Társuláson belül a Társulás feladatai megvalósítása céljából mikro-körzeti társulást hozhatnak létre. 

A Társulás tervezett célját és feladatát azonban véleményezés céljából előzetesen a Társulási Tanács elé kell terjeszteni.

b) A mikro-körzeti társulás elsősorban az egymással szomszédos települések lakosságának alapszolgáltatásait biztosítja.

c) A mikro-körzeti társulás működésének szabályait, s az általa ellátott feladatokat a résztvevők külön megállapodásban szabályozzák, melyek nem lehetnek ellentétesek a kistérség alapvető céljaival. A mikro-körzeti feladatellátó társulás a többcélú társulási rendszer része.
II.

A TÁRSULÁS CÉLJA ÉS FELADATA
1. A Társulásban résztvevő önkormányzatok képviselő-testületei a közös céloknak megfelelő hatékony és eredményes tevékenység érdekében jelen megállapodásban rögzített eljárásban és módon szervezik és oldják meg, hangolják össze a települési önkormányzatok alábbi feladatait, (hatásköreit):

· egészségügyi ellátás, központi orvosi ügyelet,
· Szociális feladatok, ( jelzőrendszeres házi segítségnyújtás, házi segítségnyújtás, , átmenti elhelyezést biztosító ellátás, végleges elhelyezést nyújtó szakellátás-Idősek Otthona,  szociális étkeztetés (csak Nagykátán) )
· esélyegyenlőségi program megvalósítása,

· foglakoztatás,

· gazdaság- és turizmusfejlesztés, valamint idegenforgalom,

· belső ellenőrzés
· területfejlesztés.

2. A többcélú kistérségi társulás a 3. számú mellékletben meghatározott közös feladatok ellátására, a mindenkori költségvetési törvénynek megfelelően normatív igénylést nyújt be. 

A Társulás működésének alapcéljaként rögzíti, hogy a teljességre törekszik, s e célnak rendeli alá a birtokában lévő erőforrásokat.

3. a.) A Társulás az 1. pontban meghatározott szociális feladatait az általa fenntartott Kistérségi Gondozási Központon (2760 Nagykáta, Petőfi Sándor u. 4/A.) keresztül biztosítja. A Társulás a szociális igazgatásról és szociális ellátásokról szóló 1993. évi III. törvény 92.§ 1. bekezdés (b.) pontja alapján – a személyes gondoskodást nyújtó ellátásokról, azok igénybevételéről, valamint a fizetendő térítési díjakról szóló rendelet megalkotására Nagykáta Város Önkormányzatát jelöli ki.

b.) A Társulás közös intézmény alapítására jogosult az Államháztartásról szóló 2011. évi CXCV. Tv. 8. § (1) bekezdés) b.) pontja alapján. Az alapítói jogok gyakorlására vonatkozó részletes rendelkezéseket az 5. számú melléklet tartalmazza.

4. A Társulás az 1. pontban meghatározott feladatellátása során

· javaslattevő,

· koordináló,

· döntést hozó, a döntések végrehajtását figyelemmel kísérő és végrehajtó tevékenységet folytat.

5. A Társulás a tagönkormányzatok társadalmi, gazdasági és környezeti fejlesztése érdekében a régió fejlesztési terveivel összhangban összehangolja a helyi önkormányzatok és a társulás tagjainak területén működő gazdasági szervezetek fejlesztési elképzeléseit.
Vizsgálja és értékeli a tagönkormányzatok társadalmi, gazdasági és környezeti helyzetét, adottságait.
 
A Társulás tagönkormányzatainak területén összegyűjti a gazdasági és társadalmi szervezeteknek a fejlesztési programokkal, projektekkel kapcsolatos elképzeléseit.
 
Folyamatosan kapcsolatot tart a Pest Megyei Önkormányzattal, a regionális fejlesztési ügynökségekkel, a tagönkormányzatok területén működő közigazgatási szervezetekkel, intézményekkel, a fejlesztési szükségletek és a bevonandó helyi források feltárása érdekében.
 
A Társulás közreműködik a tagönkormányzatok közigazgatási területén kialakult társadalmi, gazdasági, és foglalkoztatási válsághelyzetek kezelésében. 
 
Véleményt nyilvánít a megyei, illetve regionális fejlesztési koncepciókról, különösen azoknak a Társulás tagönkormányzatait érintő intézkedéseit illetően.
 
Képviseli a Társulás tagjait területfejlesztési ügyekben.
 
Pályázatot nyújthat be fejlesztéshez kapcsolódó források igényléséhez.
 
III.

A TÁRSULÁS TAGSÁGI VISZONYAI, SZERVEZETE
A tagsági jogviszony keletkezése

1. A Társulásban résztvevő települések képviselő-testületi határozattal mondják ki a Társulásban való részvételüket. 

2. Az önkormányzatok a saját belső szabályzatuk szerint hagyják jóvá a pénzügyi kötelezettségvállalással járó, a Társulás vagyonán és forrásain túli, az önkormányzatok külön többletfinanszírozását érintő döntéseket.

A tagsági jogviszony megszűnése

1. A Társulásból bármelyik résztvevő, a képviselő-testület kilépésre vonatkozó határozata megküldésével  a folyó év  december 31-én  léphet ki.

A kiválásról szóló - minősített többséggel hozott - döntést a települési önkormányzat képviselő-testülete hat hónappal korábban köteles meghozni, és azt a társulás tagjaival közölni.
A társulás tagjainak több mint a fele minősített többséggel hozott határozatával a naptári év utolsó napjával a többcélú kistérségi társulásból kizárhatja a társulás azon tagját, amely a megállapodásban meghatározott kötelezettségének ismételt felhívásra határidőben nem tett eleget.

2. A Társulási tagság megszűnik,

· ha a település megszűnik, összeolvad vagy egyesül,

· ha a társulási tagság a Társulás megszűnését kimondja, s azt a Társulást képező települések képviselő-testületei megerősítik határozatukkal,

· ha a társulás céljainak megvalósításához szükséges pénzügyi alapba történő befizetést (több mint hat hónap) elmulasztják, vagy a cél megvalósításához szükséges többletforrás befizetési kötelezettségének a Társulás tagja a Társulás döntésében megjelölt határidőben nem tett eleget, e jogcímen történő tagsági viszony megszűntetéséhez minősített többségi szavazat szükséges. A tagság a döntés kézbesítésével szűnik meg.

· 2011. évi CLXXXIX. törvényben foglalt esetekben.
A Társulás tagnyilvántartása

1. A Társulás tagjait nyilvántartásba kell venni, amely a határozatképesség és szavazati jog megállapításának alapja is.

2. A megállapodás 2. sz. mellékletét képező tagnyilvántartás a következőket tartalmazza:

· az önkormányzat megnevezését, székhelyét, képviselőjét
· belépés időpontját,

· a szavazati jogosultságot és mértékét (  egy település egy szavazat elvet )
3. A tagnyilvántartást a munkaszervezeti feladatok ellátására kijelölt Önkormányzat Hivatala vezeti.

A Társulás szervei

1. A Társulás döntéshozó szervei a Társulási Tanács, elnöke, elnökhelyettesei –  egy észak-nyugati és egy dél-keleti területi elosztással-, a Társulás szakmai, az ágazati közszolgáltatási feladatokat előkészítő szakmai és eseti bizottsága(i).
Társulási Tanács

A Társulás vezető szerve a Társulási Tanács. A Tanács tagjai a társult önkormányzatok képviselőtestületei által delegált személyek. (Mötv. 94. § (2)).
A települési önkormányzat képviselő-testülete által eseti helyettesítési, képviseleti joggal felhatalmazott képviselő a delegált tagot megillető jogkörrel (teljes jogkörrel) rendelkezik, jogai és kötelességei azonosak a tag önkormányzatok delegált tag jogaival és kötelességeivel.

A Társulási Tanács megalakul, ha a képviselő-testületek mindegyike jóváhagyta a megállapodást és a Társulási Tanács alakuló ülése kimondta a megalakulását.

A Társulási Tanács gyakorolja a jelen társulási megállapodásban meghatározott, valamint a települési önkormányzatok képviselő-testületei által megállapodásban átruházott önkormányzati feladat és hatásköröket.
Társulás Elnöke

Az elnököt a Társulási Tanács saját tagjai sorából, az alakuló ülésen titkos szavazással választják meg az önkormányzati választási ciklus idejére. Az elnök személyére a Tanács bármely tagja javaslatot tehet.

A Társulási Tanács elnöke képviseli a Társulást. Távolléte, vagy akadályoztatása esetén a Társulás képviseletét külön meghatalmazás nélkül a Társulás elnökhelyettesei látják el. 

Az elnök részletes feladatát és hatáskörét a Társulás Szervezeti és Működési Szabályzata határozza meg.

Társulás Elnökhelyettese

A Társulási Tanács az alakuló ülésen a saját tagjai sorából elnökhelyetteseket választ titkos szavazással az önkormányzatok választási ciklusának idejére. Az elnökhelyettesek személyére a Tanács bármely tagja javaslatot tehet.
Állandó Bizottság
1./ A Társulási Tanács döntései végrehajtásának, a Társulás gazdálkodásának és pénzeszközei felhasználásának ellenőrzésére 3 tagú (állandó) Pénzügyi Bizottságot hoz létre. A Társulási Tanács tagjai közül nyílt szavazással, minősített többséggel, az önkormányzati ciklus idejére kerülnek megválasztásra a bizottság tagjai.

2./ A bizottság  tagjai közül elnököt választ.

3./ A bizottságok első ülésükön kötelesek ügyrendjüket megalkotni, elfogadni és tevékenységüket ez alapján ellátni.

4./ Működésük és döntéseik szakmai megalapozása céljából szakértőket kérhetnek fel. A   

   felkérést és a szakértő díjazását a Társulási Tanácsnak jóvá kell hagynia.

Ágazati Bizottságok

1. A jelen Társulási Megállapodásban foglalt ágazati szolgáltatási feladatok ellátását, a megalapozott társulási tanácsi döntések meghozatalát segíthetik elő a Társulás Ágazati Bizottságai. A Társulás dönthet ágazati bizottságok megalakításáról.

2. Az Ágazati Bizottságok maximum 5 főből állnak.

3. Tagjait a Társulás Tanácsa választja meg. A bizottságok tagjaira bármely tanácstag javaslatot tehet. A bizottság tagjai megválasztása során tagként olyan személy javasolható, aki az adott szakterület szakértőjeként dolgozik és tevékenykedik a Társulás tagönkormányzatainak területén. A bizottságok tagjai közé az ágazati szakembereken túl, a finanszírozási, működtetési ügyekben jártas bizottsági tagot is kell választani.

A Társulás munkabizottsági tagjainak megválasztásához a Társulás összes szavazatai számához viszonyított többségi szavazat szükséges. A megválasztható személyek számáról több jelölt, és szavazategyenlőség esetén a Társulási Tanács elnöksége tagjai választásánál kiírt szabályzatot kell alkalmazni.

Eseti Munkabizottság

1. A Társulás sajátos, egy vagy több konkrétan meghatározott feladatának előkészítésére és végrehajtására a tanács eseti munkabizottságot hozhat létre.

2. A munkabizottság tagjainak száma az 5 főt nem haladhatja meg. Feladatait és működését a létrehozó társulási tanácsi határozatban kell megállapítani. A Tanács a létrehozással egyidőben, az eseti munkabizottság tagjait az állandó bizottsági tagok választására vonatkozó szabályok szerint megválasztja. 

Jegyzői Kollégium

1. A Társulási Tanács szakmai véleményező, előkészítő és javaslattevő, valamint a Tanács döntéseinek végrehajtását segítő szerve.
2. A Jegyzői Kollégium tagjai a társulás önkormányzatainak jegyzői. A  Kollégium munkáját Nagykáta  Város jegyzője irányítja.                 

A Jegyzői Kollégium tagjai sorából jegyzői elnökséget választhat. Az elnökség feladata a Társulási Tanács elé kerülő előterjesztések és javaslatok szakmai, törvényességi szempontú ellenőrzése. Működésének szabályait saját maga állapítja meg. 

Társulás Munkaszervezete

1. A Társulási Tanács feladatainak végrehajtását és döntéseinek előkészítését Nagykáta Város Önkormányzatának Hivatala, mint a Társulás munkaszervezete látja el.

2. A  munkaszervezet feladata különösen:

a) a Társulási Tanács üléseinek, döntéseinek előkészítése,

b) a Társulás által vállalt feladatok ellátása, azok koordinációja, a feladatellátás során a jogszabályi előírások betartása, kapcsolattartás a feladatellátást ellenőrző hatóságokkal és szervekkel, jelentési kötelezettségek teljesítése,
c) a Társulás közös pályázatainak elkészítése, koordinációja, jelentési, kötelezettségek teljesítése,

d) a Társulási Tanács döntéseinek végrehajtása.

3. A munkaszervezet részletes feladatait a Társulás Szervezeti és Működési Szabályzatában kell meghatározni.

IV. 

A TÁRSULÁSI SZERVEK MŰKÖDÉSE
A Társulási Tanács ülései

1. A Tanács a Társulás döntéshozó szerve (Mötv. 94. § (1)).

2. A Társulási Tanács üléseit évente minimum 4-szer, negyedévente, a Társulási Tanács által meghatározott időpontban tartja.

3. A Társulási Tanács ülésének összehívását írásban kezdeményezheti bármely tag a napirend megjelölésével, s az elnök azt köteles összehívni.

4. Az elnök köteles a Társulási Tanács ülését összehívni a Pest Megyei Kormányhivatal vezetője kezdeményezésére. Az elnök a 3., 4. pontokban meghatározott esetekben legkésőbb 7 napon belül köteles a tanácsot összehívni.

5. A Társulási Tanács összehívása, az ülés előkészítése, az előterjesztések tartalmi és formai elvárásainak meghatározását a Társulás Szervezeti és Működési Szabályzata tartalmazza.

6. A Társulási Tanács üléseit az elnök, távolléte és akadályoztatása esetén az őt helyettesítő elnökhelyettes vezeti le.

A határozatképességet a tagnyilvántartásba bejegyzett szavazati jog és mértéke, valamint a jelenléti ív alapján kell megállapítani.

7. A Társulási Tanács ülése határozatképes, ha a többségének megfelelő szavazatszámot képviselő tagok az ülésen jelen vannak. 

8. A Társulási Tanács üléseiről az önkormányzati törvény képviselő-testületi üléseinek jegyzőkönyveire vonatkozó szabályok szerinti jegyzőkönyvet kell készíteni. A jegyzőkönyvet az elnök és a társulási ülésen aláírásra kijelölt társulási tanácstag írja alá. 

A jegyzőkönyvet, az ülést követő 15 napon belül meg kell küldeni a Pest Megyei Kormányhivatalnak. A jegyzőkönyvre vonatkozó részletes szabályzatot a Társulás Szervezeti és Működési Szabályzata tartalmazza.

A Társulási Tanács döntései

1. A Társulási Tanács döntése: határozat.

2. A Társulás minden tagját egy szavazat illeti meg.

3. A határozat általános érvényű döntés. A működés, egyes feladatok ellátása, pénzügyi forrást és vagyoni hozzájárulást igénylő, továbbá szervezeti és személyi döntések megjelenési formája. A Társulásban résztvevő önkormányzatok, amennyiben külön döntésükre szükség van, a határozatban megjelölt döntéstől eltérő, más tartalmú döntést nem hozhatnak.

Az önkormányzatok külön megerősítő döntését igénylő esetekben bármely társulási tag önkormányzatának eltérő véleménye esetén a tanácsoknak a döntését újra lehet tárgyalnia. 

Az újratárgyalást a mérlegelhető okok és indokok megjelölésével az aggályokat megfogalmazó testület polgármesterének kell a bizottság elnökénél bejelenteni.

Az újratárgyalás során a konszenzust lehetőleg létre kell hozni. A megegyezés sikertelensége esetén, ha a döntésnek pénzügyi kihatása van, és a megállapodást alapos ok nélkül meg nem kötő, azt az akadályozó önkormányzat hibájából a Társulásnak kára származik, úgy az igazolt kárt az okozó köteles a Társulásnak megfizetni.

A megállapodást alapos ok nélkül meg nem kötő, vagy az azt akadályozó önkormányzat és lakossága, a megtagadott megállapodásban biztosított szolgáltatásokat nem veheti igénybe.

4. Az ajánlás a Tanács, a Társulás tagjaira olyan szervezési vagy más megoldást dolgozott ki, amely elfogadása a közszolgáltatások igénybevételét hatékonyabbá teheti. Az ajánlás tartalmazza a közös közszolgáltatás hatékonyabb működtetéséhez szükséges paramétereket. Meghatározza, hogy mekkora számú települési együttműködés esetén lehetséges a feladat együttes, hatékony ellátása.

A Társulás tagjai az ajánlás alapján maguk döntik el, hogy az ajánlásban foglaltakat elfogadják-e. Az ajánlás elfogadása az ajánlásban megnevezett és meghatározott közszolgáltatások közös ellátását és szervezését jelenti.

A Társulási Tanács döntése meghozatalához szükséges szavazati arányok

1./  A Társulási Tanács akkor határozatképes, ha az ülésén legalább a szavazatok több mint felével rendelkező tag jelen van és a jelen lévő tagok által képviselt települések lakosságszáma meghaladja a többcélú társulást alkotó települések lakosságszámának egyharmadát. A javaslat elfogadásához legalább annyi tag igen szavazata szükséges, amely meghaladja a jelen lévő tagok szavazatainak a felét és az általuk képviselt települések lakosságszámának egyharmadát. (Mötv. 94. § (4) (5))
Határozatképtelenség esetén az elnök 7 napon belül ismét összehívja a Társulási Tanács ülését.

2./  A Társulási Tanács határozathozatalaiban konszenzusra törekszik, erre figyelemmel  döntéseit;

· minősített,

· egyszerű,

      szótöbbséggel hozhatja.

3./ Minősített többséghez legalább annyi tag igen szavazata szükséges, amely eléri a jelen lévő tagok szavazatainak több mint felét és az általuk képviselt települések lakosságszámának a felét. (Mötv. 94. § (7)). Minősített többség: Mötv. 95. § (3) a társulási tanács és a bizottságok működésére egyebekben a képviselő-testületre és az önkormányzati bizottságokra vonatkozó szabályokat kell alkalmazni.
4./ Egyszerű szótöbbséghez a jelenlévő tagok több mint felének igenlő szavazata szükséges.

5./ A Társulási Tanács döntéseit nyílt szavazással hozza.

6./ Névszerinti szavazás a Társulási Tanács bármely tagjának javaslatára egyszerű szótöbbséggel rendelhető el.

7./ 
Zárt ülés: 
a) zárt ülést tart választás, kinevezés, felmentés, vezetői megbízatás adása, illetőleg visszavonása, fegyelmi eljárás megindítása, fegyelmi büntetés kiszabása és állásfoglalást igénylő személyi ügy tárgyalásakor, ha az érintett a nyilvános tárgyalásba nem egyezik bele, továbbá önkormányzati hatósági ügy tárgyalásakor;

b) zárt ülést rendelhet el a vagyonával való rendelkezés és az általa kiírt pályázat tárgyalásakor, ha a nyilvános tárgyalás üzleti érdeket sértene.

8./ Amennyiben a Társulási Tanács tagja- vagy közeli hozzátartozója közvetlenül érintett az ügyben, köteles bejelenteni az összeférhetetlenséget.  Az összeférhetetlenséggel érintett tagnak a vitában és a döntésben való részvételéről a Társulási Tanács vita nélkül, egyszerű szótöbbséggel határoz.

  9./  A Társulási Tanács döntéseit általában egyszerű szótöbbséggel hozza.  
 10./  Minősített többség szükséges:

· a szervezeti és működési szabályzat elfogadásához és módosításához,

· az elnök, a társelnök, kinevezéséhez, illetve visszavonásához,

· a Társulás hatáskörébe tartozó pénzeszközök felhasználásáról való döntés meghozatalához,

· a pénzügyi terv, valamint annak végrehajtásáról szóló beszámoló elfogadásához,

· a pályázat benyújtásához, 

· a társulási működési hozzájárulás meghatározásához,

· a belépés és a kizárás elfogadásához,

· az társulási megállapodás módosításához, felmondásának elfogadásához.
A Társulás más szerveinek ülései

1. A tanács, mikro-körzeti bizottsága, ágazati bizottsága(i), eseti munkabizottsága határozatképes, ha tagjainak többsége jelen van. Döntései javaslatok, amelyet a jelenlévő tagok egyszerű többsége szavazatával hoz meg.

2. Az 1. pontban felsorolt szervek üléseit elnökük hívja össze. Összehívását a szervek bármely tagja a napirend megjelölésével kezdeményezheti.

3. A Társulás működésének részletes szabályait a Társulás Szervezeti és Működési Szabályzatban kell megállapítani. Az SZMSZ nem tartalmazhat ellentétes rendelkezést a Társulási Megállapodásban szabályozott kérdésekkel.

V.
A TÁRSULÁS TAGJÁNAK JOGAI ÉS KÖTELESSÉGEI
A Társulás tagjának jogai

1. A Társulási Tanácsban minden tag egy szavazattal rendelkezik.

2. Képviselője útján részt vehet a Társulás tevékenységében, rendezvényein, céljainak, feladatainak meghatározásában, a Szervezeti és Működési Szabályzat megalkotásában, a Társulás szervezetének kialakításában.

3. Képviselője választhat és választható a Társulás szerveibe, tisztségeire.

4. Teljes joggal képviseli a Társulási Tanács ülésein képviselője útján a saját önkormányzata érdekeit.

5. Igényelheti a Társulás szolgáltatásait, amely szolgáltatásokra megállapodást kötött.

6. Igénybe veheti a Társulás és a tagok által megállapított és biztosított kedvezményeket.

7. Javaslatot tehet a Társulást érintő bármely – tagságának megfelelő – kérdésben, jogosult a Társulás törvénysértő határozatának észrevételezésére és megtámadására.

8. Kérdéseket, javaslatokat, indítványokat tehet a Társulás tisztségviselőihez és szerveihez, felvilágosítást kérhet tőlük a Társulás bármely tevékenységéről, amelyre a címzettek 30 napon belül kötelesek választ adni, betekinthet a Társulás irataiba.

9. A Társuláson belül egy-egy kérdésben kisebbségben maradt tagnak joga van a kisebbségi vélemény rögzítésére és képviseletére,

10. Részesülhet a hazai és nemzetközi kapcsolatokból származó előnyökből.

A társulás tagjainak kötelességei

1. A Társulási Megállapodásban, a Társulás által ellátott közfeladatokra vonatkozó külön megállapodásokban és a Társulás Szervezeti és Működési Szabályzatában foglaltak betartása.

2. Képviselője útján rendszeres részvétel a Társulás szerveinek munkájában, elősegítve a társulási célok és feladatok közös megvalósulását.

3. Az önként vállalt feladatok maradéktalan teljesítése.

4. A Társulás határozatainak végrehajtása.

5. A Társulás feladatkörébe tartozó ügyekkel kapcsolatos döntései, a társulás vezetőjével való egyeztetése, illetve a társulással való közlése.

6. Befizetési kötelezettségek határidőre történő teljesítése.

7. A Társulás feladatkörébe tartozó és a településen keletkező ügyekhez a szükséges adatok és információk továbbítása a Társuláshoz.

8. A Társulási tagsághoz méltó szakmai és erkölcsi tevékenység folytatása, a befizetések teljesítése, a vagyon megóvása, annak lehetőség szerinti gyarapítása.

VI.

A TÁRSULÁS PÉNZÜGYI FORRÁSAI, GAZDÁLKODÁSA, BESZÁMOLÁSI KÖTELEZETTSÉGE
1) A Társulás gazdálkodására a költségvetési szervek működésére vonatkozó szabályokat kell alkalmazni. A Társulás az államháztartási törvény előírásai alapján az önkormányzati költségvetésekhez hasonlóan éves költségvetést készít.
2) Költségvetését önállóan, határozatban állapítja meg és a Nagykátai Polgármesteri Hivatal útján gondoskodik annak végrehajtásáról.

3) A gazdálkodás pénzügyi forrásai:

a) központi költségvetési támogatás, feladatfinanszírozás

b) saját bevétel (tagok hozzájárulása)

c) egyéb források (pályázatok)

4) A saját bevétel meghatározó része a tagok által fizetett a feladat ellátási megállapodások alapján a folyó évi költségvetésben meghatározott társulási hozzájárulás.
5) A társulási hozzájárulás mértékét feladatonként a társulási tanács minden évben költségvetési határozatban állapítja meg. A tagok általi befizetések a társulás vagyonát képezik. A megállapított társulási hozzájárulást átutalással, havi egyenlő részletben kell teljesíteni a társulás számlájára. A működési hozzájárulást a társulás tagjainak az általuk képviselt lakosságszám arányában kel befizetniük, azonban a Társulási Tanács ettől eltérő bepótlási kötelezettséget is megállapíthat határozatban (Mötv. 90. § (2) bekezdés).

6) A társult önkormányzatok kötelesek a hozzájárulást megfizetni. A megállapított hozzájárulást határidőre nem teljesítő tag bankszámlája ellen a társulás, a munkaszervezeti feladatokat ellátó hivatala útján jogosult és köteles azonnali beszedési megbízást – inkaszót benyújtani. Az azonnali beszedési megbízás benyújtásához szükséges tagönkormányzati felhatalmazás a társulási megállapodás mellékletét képezi. A tagönkormányzat részéről az adott hónap végéig, a társulás számláján meg nem fizetett hozzájárulás elmaradásáról és mértékéről a munkaszervezeti feladatokat ellátó hivatal a tagönkormányzatot elektronikus úton azonnal értesíti és felhívja, hogy 3 napon belül tegyen eleget fizetési kötelezettségének. Amennyiben a pénzügyi teljesítés határidőre nem teljesül, akkor következik be a késedelembe esett önkormányzat fizetési számlájáról történő inkasszálás.
7) A tagok a Társulás munkaszervezeti feladatait ellátó Polgármesteri Hivatalt a hivatal székhelytelepülésén keresztül az ellátott feladattal arányosan, külön megállapodás alapján, a költségvetésben meghatározott mértékig támogatják.

8) A Társulás tagjai általi befizetések kezelésével és felhasználásával összefüggő gazdálkodási feladatokat a Társulási Tanács a munkaszervezeti feladatokat ellátó hivatala útján végzi.

9) A Társulás költségvetésének elfogadását, illetve beszámolási kötelezettségét az Áht. vonatkozó előírásai figyelembe vételével kell teljesíteni.

10) A Társulás feladat- és hatásköreinek ellátása érdekében költségvetési intézményt, gazdálkodó szervezetet alapíthat, gyakorolja az alapítói jogokat, kinevezi vezetőiket, ellátja költségvetési felügyeletüket.
11) A Társulási Tanácsba delegált képviselők évente legalább egy alkalommal beszámolnak képviselő-testületeiknek a Társulási Tanácsban végzett tevékenységükről. A Társulási Tanács képviseleti joggal rendelkező tagjai személyesen, vagy megbízottjuk útján figyelemmel kísérik az általuk képviselt településen a társulás által ellátott tevékenysége színvonalát, és a településen feladatot ellátó, társulás, vagy intézménye által foglalkoztatott szakdolgozók munkáját. A feladat ellátás tapasztalatairól, az észlelt esetleges hiányosságokról szükség szerint, illetve haladéktalanul tájékoztatja az elnököt és a munkaszervezeti feladatokat ellátó hivatal vezetőjét.
12) A Társulás által a tagönkormányzatokkal kötött megállapodások alapján az adott településen ellátott egyes feladatokhoz biztosított állami finanszírozás jogszabályban meghatározott feladatmutatóinak bármely okból (téves adatszolgáltatás, munkafegyelem sértés, stb.) nem teljesítése esetén bekövetkező, a Társulást terhelő esetleges visszafizetési kötelezettség azt a tagönkormányzatot terheli, amelyiknek illetékességi területén a visszafizetésre okot adó körülmény kimutathatóan keletkezett.
13) A Társulás éves gazdálkodásáról szóló beszámolót a Társulási Tanács fogadja el.

A Társulás gazdálkodásának ellenőrzése

1.) A Társulás gazdálkodásának ellenőrzését a társulás Pénzügyi Bizottsága végzi.

2.) A Bizottság tevékenységét segítik a Társulás által a feladatellátással megbízott belső ellenőrök, akik a tag települések és intézményeik ellenőrzésén felül végzik a Társulás és a társulás intézményeinek belső ellenőrzését is.
A kiadmányozás és a kötelezettségvállalás rendje

1.) A Társulás ügykörében keletkező iratok, levelezések kiadmányozására, illetve a költségvetési határozatban szereplő előirányzat terhére a Társulási Tanács elnöke vagy elnökhelyettese vállalhat kötelezettséget, az utalványozás pénzügyi ellenjegyzése a munkaszervezeti feladatokat ellátó hivatal vonatkozó szabályzatai szerint történnek.
VII.

A társulás vagyona, tagjának kilépése esetén a vagyoni kérdések rendezése

1. A Társulás saját vagyonnal rendelkezhet, amelynek szaporulata a Társulást illeti meg.

2. A Társulás megszűnése esetén a kötelezettségek kiegyenlítése után megmaradó vagyont a tagok a társulás és a pénzügyi alap fennállása alatt teljesített hozzájárulásai arányában a végleges támogatások, juttatások arányos részének betudásával kell felosztani.

3. A Társulás megszűnése esetén a Társulás tagjai a Társulás közös vagyonát vagyonfelosztási szerződésben osztják fel.

A felosztás elvei a következők:

· Vizsgálni kell a Társulás tagjai saját vagyoni hozzájárulásának mértékét a vagyonszaporulat létrejöttéhez. (Saját vagyon, állami források, egyéb támogatások).

· Meg kell határozni a teljes értéken belül az összes saját forrást, és azokat egymáshoz arányosítani kell, ez a tulajdon az arányosított részben illeti meg a megszűnéskor az önkormányzatot.

A Társulás megszűnésekor a vagyon felosztása és a közös tulajdon megszűntetése nem történhet olyan módon, hogy az a közfeladatok és a közszolgáltatások ellátását veszélyeztesse. A létrejött vagyon célvagyon.

4. A közös tulajdon megszűntetése és az ebből származó vagyoni igények kielégítése során, ezért a Társulás tagjai olyan polgári jogi megoldásokat alkalmaznak (későbbi, halasztott fizetés, csere stb.), amelyek a közfeladat ellátását nem veszélyeztetik, a célvagyon a közfeladat ellátását biztosítja.

5. A közös tulajdonban történő elszámolásig a közfeladatok ellátása érdekében biztosítják a feladatot ellátó és átvállaló használati jogát. A tulajdonjog rendezése során a folyamatos működtetés és feladatellátás biztosítása érdekében a használati jog gyakorlás átengedése feltételeiben állapodnak meg.

6. Amennyiben a társult és kilépő önkormányzat a közös vagyon befizetésére vonatkozó részén belül bármilyen cél vagy más központi alapból vagy forrásból megvalósuló közös beruházásban vesz részt, a kilépés őt nem jogosítja fel arra, hogy a közös tanácsi döntéssel megvalósuló beruházásban az önkormányzati támogatást ne fizesse meg.

7. Ha a tagönkormányzat a Tanács döntése alapján visszatérítendő támogatásban részesült, és visszafizetési kötelezettsége még nem járt le, vagy azt nem teljesítette, úgy a Társulásból való kilépés jogával mindaddig nem élhet, amíg fizetési kötelezettségét nem teljesítette. A teljesítést követően a kilépés lehetősége számára az általános szabályok szerint nyílik meg.

8. A kilépő tagot megilleti az általa teljesített hozzájárulásoknak és az alaptőke elhelyezési pénzpiaci műveletekből származó bevételeinek a kapott végleges juttatásokkal és az alapkezelő kezelési költségeivel csökkentett összege.

Végleges juttatásnak minősül: a vissza nem térítendő támogatás, valamint a Tanács döntése alapján valamennyi tag közös céljait szolgáló kiadások, pl: közös tervek készítésének költségei, közös kiadványok költsége stb.

VIII.

A TÁRSULÁSI MEGÁLLPODÁS MÓDOSÍTÁSA, KIZÁRÁS, KIVÁLÁS, CSATLAKOZÁS ÉS TÁRSULÁS MEGSZŰNTETÉSÉNEK SZABÁLYAI
1. A társulási megállapodást a társulás tagjai minősített többséggel módosíthatják, a törvényben meghatározottak szerint módosítják, illetve a helyi önkormányzati általános választásokat követő hat hónapon belül felülvizsgálják.
2. A Társuláshoz csatlakozni naptári év első, abból kiválni a naptári év utolsó napjával lehet. (Mötv. 89. § (1) bekezdés)
3. A kiválásról és a Társuláshoz való csatlakozásról szóló – minősített többséggel hozott – döntést a települési önkormányzat képviselő-testülete legalább hat hónappal korábban köteles meghozni, és azt a társulás tagjaival közölni, amit azok kötelesek tudomásul venni.

4. A Társulás tagjainak több mint fele minősített többséggel hozott határozatával a naptári év utolsó napjával a Társulásból kizárhatja a Társulás azon tagját, amely a megállapodásban meghatározott kötelezettségének ismételt felhívásra határidőben nem tett eleget.

5. A Társulásból történő kiválás, kizárás esetén a bevitt vagyon kiadására csak abban az esetben tarthat igényt a kiválni szándékozó, illetve kizárt tag, ha ezáltal nem veszélyezteti a Társulás feladatainak jövőbeni ellátását.
6. A vagyonvesztés megakadályozása érdekében a kiváló, illetve kizárt tag a vagyon használatáért díjra jogosult.

7. Társulás megszűnik, ha:

· annak megszűnését valamennyi tag képviselő-testületi határozattal kimondja (Mötv. 88. § (2) bekezdés)
· ha a társulásban csak egy tag marad.

· A törvényben szabályozott megszűnési feltétel megvalósult
· Bíróság jogerős döntése alapján

IX.
ZÁRÓ RENDELKEZÉSEK

1. A Társulás tagjai a Társulási Megállapodásban írtak vonatkozásában határozatlan időre szóló együttműködést vállalnak.

2. E társulási Megállapodás melléklete:

1. sz. melléklet: Társulási tagok jegyzéke (neve, székhelye)

2. sz. melléklet: Társulási tagnyilvántartás;
3. sz. melléklet: Normatív finanszírozást érintő vállalt közszolgálati feladatok
4. sz. melléklet: A tagok felhatalmazó levele azonnali inkasszó benyújtásához.

5. sz. melléklet: Közös intézmény alapítása, alapítói jogok gyakorlása

3. A társuló önkormányzatok kölcsönösen rögzítik, hogy e megállapodásból eredő vitás kérdéseket elsődlegesen tárgyalásos úton, egyeztetéssel kívánják rendezni.

4. A megállapodásban nem szabályozott kérdésekben a vonatkozó jogszabályok és az SZMSZ rendelkezései az irányadók.

Záradék

A társulási megállapodást a szerződő felek 2013. május 30-i társulási ülésen a 33/2013.(V. 30.) sz. határozattal módosították. A jelen Társulási Megállapodás a társulási tag önkormányzatok képviselő-testületeinek elfogadó döntését és a polgármesterek által történő aláírását követően lép érvénybe, és 2013. június 30. napján lép hatályba. A hatályba lépéssel egyidejűleg a 2011. szeptember 29-i Társulási Tanácsülésen jóváhagyott Társulási Megállapodás hatályát veszti.
A Társulási Megállapodást az alábbi képviselő-testületek minősített többséggel  hagyták jóvá és fogadták el előírásait és önmagukra és testületeikre vonatkozó kötelező rendelkezésként. 

Farmos Község Önkormányzata ……………….. sz.. határozattal
Kóka Község Önkormányzata ………………… sz. határozattal
Mende Nagyközség Önkormányzata ……………… sz. határozattal
Nagykáta Város Önkormányzata …………………. sz. határozattal
Pánd Község Önkormányzata …………………. sz. határozattal
Sülysáp Nagyközség Önkormányzata ……………. sz. határozattal 
Szentlőrinckáta Község Önkormányzata ……………… sz. határozattal
Szentmártonkáta Község Önkormányzata ……………….sz. határozattal 
Tápióbicske Község Önkormányzata ……………….. sz. határozattal
Tápiógyörgye Község Önkormányzata  ……………… sz. határozattal
Tápióság Község Önkormányzata ……………………. sz. határozattal
Tápiószecső Nagyközség Önkormányzata …………….. sz. határozattal
Tápiószele Város  Önkormányzata …………………. sz. határozattal
Tápiószentmárton Nagyközség Önkormányzata ………… sz. határozattal
Tóalmás Község Önkormányzata …………………….. sz. határozattal
Úri Község Önkormányzata ………………………… sz. határozattal
Kelt: Nagykáta, 2013. május 24.
Kocsi János

Nagykáta Város Polgármestere

P.H.

Kovács Ferenc

Tápiószele Város  Polgármestere

P.H.

Horváth László
Farmos Község  Polgármestere

P.H.

Juhász Ildikó

Kóka Község  Polgármestere

P.H.

Lázók József
Pánd Község  Polgármestere

P.H.

Horinka László

Sülysáp Nagyközség  Polgármestere

P.H.

Dr. Szabó Teréz
Úri  Község  Polgármestere

P.H.

Kanyó Sándor
Tápióbicske Község  Polgármestere

P.H.

Varró István
Tápiógyörgye Község  Polgármestere

P.H.

Kun Szilárd
Tápióság Község  Polgármestere

P.H.

Bata József
Tápiószecső Nagyközség  Polgármestere

P.H.

Kovács Magdolna

Tóalmás  Község  Polgármestere

P.H.

Kaszanyi József
Mende Nagyközség  Polgármestere

P.H.

Horváth László

Szentlőrinckáta  Község  Polgármestere

P.H.

Tóth János 

Tápiószentmárton  Nagyközség  Polgármestere

P.H.

Fodor Zoltán 

Szentmártonkáta  Község  Polgármestere

P.H

1. számú melléklet

A Tápió-vidéki  Többcélú Kistérségi Társulás 

                       tagjainak jegyzéke
Farmos Község Önkormányzata

2765 Farmos, Fő tér 1. 

Kóka Község Önkormányzata

2243 Kóka, Dózsa Gy. u. 1.
Pánd Község Önkormányzata

2214 Pánd, Fő u. 84.

Mende Nagyközség Önkormányzata

2235 Mende, Fő u. 14.

Nagykáta Város Önkormányzata
2760 Nagykáta Dózsa György  u. 2.
Sülysáp Nagyközség Önkormányzata

2241 Sülysáp, Szent István tér 1.

Szentlőrinckáta Község Önkormányzata
2255 Szentlőrinckáta, Arany János  u. 26.

Szentmártonkáta Község Önkormányzata
2254 Szentmártonkáta, Rákóczi út 52/c.

Tápióbicske Község Önkormányzata

2764 Tápióbicske, Rákóczi út 93.
Tápiógyörgye Község Önkormányzata
2767 Tápiógyörgye, Szent István tér 1.

Tápióság Község Önkormányzata
2253 Tápióság, Bicskei út 3.

Tápiószecső Nagyközség Önkormányzata
2251 Tápiószecső, Bajcsy-Zsilinszky u. 18.

Tápiószentmárton Nagyközség Önkormányzata
2711 Tápiószentmárton, Kossuth L. út 3.

Tóalmás Község Önkormányzata
2252 Tóalmás, Fő tér 1-3.  

Tápiószele Város Önkormányzata
2766 Tápiószele, Rákóczi út 4.
Úri Község Önkormányzata

2244 Úri. Rákóczi u. 31

2. számú melléklet

TAGNYILVÁNTARTÁS

Önkormányzat megnevezése: Farmos Község Önkormányzata
Székhelye: 2765 Farmos, Fő tér 1. 

Belépés időpontja: 2004. június 3.
A szavazati mérték: 1 szavazat
Lakosságszáma 2011. január 01-i statisztika alapján: 3693 fő

Képviselője: Horváth László polgármester
Önkormányzat megnevezése: Kóka Község Önkormányzata
Székhelye: 2243 Kóka Dózsa Gy. út 1.
Belépés időpontja: 2005. április 5.
A szavazati mérték: 1 szavazat
Lakosságszáma 2011. január 01-i statisztika alapján: 4510 fő

Képviselője: Juhász Ildikó polgármester
Önkormányzat megnevezése: Mende Község Önkormányzata
Székhelye: 2235 Mende Fő út 14.
Belépés időpontja: 2007. október 10.
A szavazati mérték: 1 szavazat
Lakosságszáma 2011. január 01-i statisztika alapján: 4229 fő

Képviselője: Kaszanyi József polgármester
Önkormányzat megnevezése: Nagykáta Város Önkormányzata
Székhelye: 2760 Nagykáta, Dózsa Gy. u. 2.
Belépés időpontja: 2004. június 3.
A szavazati mérték: 1 szavazat
Lakosságszáma 2011. január 01-i statisztika alapján: 12858 fő

Képviselője: Kocsi János polgármester
Önkormányzat megnevezése: Pánd Község Önkormányzata
Székhelye: 2214 Pánd, Fő u. 84.
Belépés időpontja: 2004. június 3.
A szavazati mérték: 1 szavazat
Lakosságszáma 2011. január 01-i statisztika alapján: 2037 fő

Képviselője: Lázók József polgármester
Önkormányzat megnevezése: Sülysáp Nagyközség Önkormányzata
Székhelye: 2241 Sülysáp Szent István tér 1.
Belépés időpontja: 2007. október 10.
A szavazati mérték: 1 szavazat
Lakosságszáma 2011. január 01-i statisztika alapján: 8224 fő

Képviselője: Horinka László polgármester
Önkormányzat megnevezése: Szentlőrinckáta Község Önkormányzata
Székhelye: 2255 Szentlőrinckáta,  Arany J. u. 26.
Belépés időpontja: 2004. június 3.
A szavazati mérték: 1 szavazat
Lakosságszáma 2011. január 01-i statisztika alapján: 1964 fő

Képviselője: Horváth László polgármester
Önkormányzat megnevezése: Szentmártonkáta Község Önkormányzata
Székhelye: 2254 Szentmártonkáta, Rákóczi út 52/c.
Belépés időpontja: 2004. június 3.
A szavazati mérték: 1 szavazat
Lakosságszáma 2011. január 01-i statisztika alapján: 5065 fő

Képviselője: Fodor Zoltán polgármester
Önkormányzat megnevezése: Tápióbicske Község  Önkormányzata
Székhelye: 2764 Tápióbicske, Rákóczi út 93.

Belépés időpontja: 2004. június 3.
A szavazati mérték: 1 szavazat
Lakosságszáma 2011. január 01-i statisztika alapján: 3641 fő

Képviselője: Kanyó Sándor polgármester
Önkormányzat megnevezése: Tápiógyörgye Község Önkormányzata
Székhelye: 2767 Tápiógyörgye, Szent István tér 1.

Belépés időpontja: 2004. június 3.
A szavazati mérték: 1 szavazat
Lakosságszáma 2011. január 01-i statisztika alapján: 3718 fő

Képviselője: Varró István polgármester
Önkormányzat megnevezése: Tápióság Község Önkormányzata
Székhelye: 2253 Tápióság, Bicskei út 3.
Belépés időpontja: 2004. június 3.
A szavazati mérték: 1 szavazat
Lakosságszáma 2011. január 01-i statisztika alapján: 2752 fő

Képviselője: Kun Szilárd polgármester
Önkormányzat megnevezése: Tápiószecső Nagyközség Önkormányzata
Székhelye: 2251 Tápiószecső, Deák Ferenc u. 18
Belépés időpontja: 2004. június 3.
A szavazati mérték: 1 szavazat
Lakosságszáma 2011. január 01-i statisztika alapján: 6340 fő

Képviselője: Bata József polgármester
Önkormányzat megnevezése: Tápiószele Város Önkormányzata
Székhelye: 2766 Tápiószele, Rákóczi út 4.
Belépés időpontja: 2005. február 17.
A szavazati mérték: 1 szavazat
Lakosságszáma 2011. január 01-i statisztika alapján: 6311 fő

Képviselője: Kovács Ferenc polgármester
Önkormányzat megnevezése: Tápiószentmárton Nagyközség Önkormányzata
Székhelye: 2711 Tápiószentmárton, Kossuth L. út 3.
Belépés időpontja: 2004. június 3.
A szavazati mérték: 1 szavazat
Lakosságszáma 2011. január 01-i statisztika alapján: 5589 fő

Képviselője: Tóth János polgármester
Önkormányzat megnevezése: Tóalmás Község Önkormányzata
Székhelye: 2252 Tóalmás, Fő tér 1-3.
Belépés időpontja: 2004. június 3.
A szavazati mérték: 1 szavazat
Lakosságszáma 2011. január 01-i statisztika alapján: 3430 fő

Képviselője: Kovács Magdolna polgármester
Önkormányzat megnevezése: Úri Község  Önkormányzata
Székhelye: 2244 Úri Rákóczi út 31.
Belépés időpontja: 2007. október 10.
A szavazati mérték: 1 szavazat
Lakosságszáma 2011. január 01-i statisztika alapján: 2627 fő

Képviselője: Dr. Szabó Teréz polgármester
A társulást alkotó települések lakosságszáma összesen a 2011.01.01-i statisztika alapján: 76 988 fő

3. számú melléklet

VÁLLALT KÖZSZOLGÁLATI FELADATOK

SZOCIÁLIS FELADATOK


Gyermekjóléti-és Családsegítési  feladatellátás



Ellátás módja: 

Mikrokörzeti társulásokkal kötött megállapodás

1. Nagykátai Székhelyű Közös Fenntartású Családsegítő-és Gyermekjóléti Szolgálat

2. Tápiószelei Székhelyű Közös Fenntartású Családsegítő-és Gyermekjóléti Szolgálat

3. Sülysápi Székhelyű Közös Fenntartású Családsegítő-és Gyermekjóléti Szolgálat

Jelzőrendszeres Házi segítségnyújtás (pályázati finanszírozás)

Ellátás módja:



saját fenntartású intézmény útján
Házi segítségnyújtás


Ellátás módja:



 saját fenntartású intézmény útján

Tartós és Átmeneti elhelyezést biztosító bentlakás 


Ellátás módja:



saját fenntartású intézmény útján
BELSŐ ELLENŐRZÉS



Ellátás módja: 

Vállalkozási szerződés alapján
EGÉSZSÉGÜGYI ELLÁTÁS



Ellátás módja:



Megbízási szerződés alapján
4. számú melléklet

Felhatalmazás

…………………………………………………….

a hitelintézet neve és címe

A Nagykátán, 2013. május 30. napján kelt Tápió-vidéki Többcélú Kistérségi Társulást létrehozó társulási megállapodás VI. fejezet 4-7. pontja alapján ……………………………. Önkormányzata (…….. …………………………, …………………….. u. ………… sz., képviseli: ……………………

polgármester) felhatalmazza a Tápió-vidéki Többcélú Kistérségi Társulást (2760 Nagykáta, Dózsa György u. 2., bankszámlaszám: 11742063-15566881, képviseli: Kocsi János elnök) mint jogosultat,hogy a  társulási megállapodásból eredő lejárt követelését a(z) …………………………....-nál/-nél vezetett …………………………………. pénzforgalmi jelzőszámú számlája terhére külön engedély, vagy nyilatkozat nélkül beszedési megbízással érvényesíthesse a Ptk. szerinti elévülési határidőn belül. A számlatulajdonos kötelezettséget vállal arra, hogy amennyiben a fenti számlát megszünteti, új számlát nyit, erről a tényről és annak adatairól a Tápió-vidéki Többcélú Kistérségi Társulást írásban 5 munkanapon belül tájékoztatja, továbbá az új számlára új felhatalmazást nyújt be a hitelintézet felé.

Jelen felhatalmazás visszavonásig érvényes, mely visszavonás a számlatulajdonos és a beszedési megbízás

jogosultjának közösen tett nyilatkozatával lehetséges.

Kelt: …………………, ………. év ………………………. hó …… nap

……………………..………………………………

a számlatulajdonos cégszerű aláírása és bélyegzője

Záradék:

A felhatalmazást nyilvántartásba vettük, és vállaljuk, hogy a beszedési megbízás visszavonása csak a

számlatulajdonos és a jogosult közösen tett nyilatkozatával történhet.

……………………………….

a hitelintézet cégszerű aláírása és bélyegzője
5. számú melléklet

Közös intézmény alapítása, alapítói jogok gyakorlása

1. A Tápió-vidéki Többcélú Kistérségi Társulás közös intézmény alapítására jogosult az Államháztartásról szóló 2011. évi CXCV. Tv. 8. § 1. bekezdés b) pontja alapján.
2. Az Áht. 2. § (1) bekezdésének ic) alpontja alapján a helyi önkormányzati költségvetési szerv irányító szerve és annak vezetője a társulás által irányított költségvetési szerv esetén a Társulási Tanács és a Társulás elnöke
3. Az államháztartásról szóló törvény végrehajtásáról rendelkező 368/2011. (XII. 31.) Korm. rendelet (a továbbiakban: Ávr.) 4. § (1) bekezdése alapján az Áht. 8. § (2) bekezdése szerinti közös alapításról az alapító szerveknek társulási megállapodást kell kötniük, amelynek tartalmaznia kell:

a) az alapítás költségeinek forrását alapítók szerint,

b) a folyamatos működtetés, üzemeltetés feltételeit, ezen belül az alapítók hozzájárulásának arányát, mértékét, éves megállapításának módját,

c) az irányítási jogok gyakorlásának módját, esetleges megosztását vagy valamely alapító szerv részére történő kizárólagos biztosítását,

d) a közös működtetés megszűnésének, megszüntetésének szabályait, és

e) rendelkezést a jogszabályban foglalt egyéb kérdésekről.
A költségvetési szerv irányítására a Társulási Tanács jogosult.
Áht. 9. § (1) Ha törvény eltérően nem rendelkezik, a költségvetési szerv irányítása a következő hatáskörök gyakorlásának jogát jelenti:
a) a költségvetési szerv alapító okiratának kiadása, szervezeti és működési szabályzatának jóváhagyása, átalakítása és megszüntetése,
b) a költségvetési szerv vezetője tekintetében a kinevezés és felmentés, vagy a vezetői megbízás adása, visszavonása, és az egyéb munkáltatói jogok gyakorlása,
c) a költségvetési szerv gazdasági vezetőjének kinevezése és felmentése, vagy a megbízása, megbízásának visszavonása, továbbá díjazásának megállapítása,
d) a bevételi és kiadási előirányzatokkal való gazdálkodás rendszeres figyelemmel kísérése, a végrehajtás, illetve a költségvetési szerv által ellátandó közfeladatok meg nem valósításának veszélye esetén a jogszabályban meghatározott szükséges intézkedések megtétele,
f) a költségvetési szerv által ellátandó közfeladatok ellátására vonatkozó, és az erőforrásokkal való szabályszerű és hatékony gazdálkodáshoz szükséges követelmények érvényesítése, számonkérése, ellenőrzése,
g) jogszabályban meghatározott esetekben a költségvetési szerv döntéseinek előzetes vagy utólagos jóváhagyása,
h) egyedi utasítás kiadása feladat elvégzésére vagy mulasztás pótlására,
i) a költségvetési szerv jelentéstételre vagy beszámolóra való kötelezése, és
j) a költségvetési szerv kezelésében lévő közérdekű adatok és közérdekből nyilvános adatok, valamint a b), c) és f)–i) pont szerinti irányítási jogkörök gyakorlásához szükséges, törvényben meghatározott személyes adatok kezelése.
(1a) Jogszabállyal alapított költségvetési szerv esetén jogszabály, más költségvetési szerv esetén az átadó irányító szerv és az átvevő irányító szerv közötti megállapodás alapján a költségvetési szerv az államháztartás azonos alrendszerébe tartozó más irányító szerv irányítása alá kerülhet. Törvény elrendelheti, hogy a költségvetési szerv az irányító szervtől az államháztartás más alrendszerébe tartozó irányító szerv irányítása alá kerüljön.
(2) A költségvetési szerv költségvetésének végrehajtásáért az irányító szerv közjogi felelősséggel tartozik.
(3) A Kormány irányítása vagy felügyelete alá tartozó költségvetési szerv esetén törvény vagy kormányrendelet az irányítási jogkört korlátozhatja, azok gyakorlásával más szervet vagy személyt ruházhat fel.
(4) Törvény vagy kormányrendelet meghatározhatja azokat az irányítási hatásköröket, amelyek a központi költségvetési szerv irányítása alá tartozó más költségvetési szervre, mint középirányító szervre átruházhatók.
(5) Ha törvény vagy kormányrendelet eltérően nem rendelkezik, az irányító szerv feladatkörének gyakorlásához szükséges hatásköröket az irányító szerv vezetője – a fejezetet irányító szervnek címzett hatásköröket a fejezetet irányító szerv vezetője – gyakorolja.
(6) A helyi önkormányzati költségvetési szerv, a helyi nemzetiségi önkormányzati költségvetési szerv és az országos nemzetiségi önkormányzati költségvetési szerv irányító szerve feladatkörének gyakorlásához szükséges hatásköröket – ha törvény másként nem rendelkezik – az irányító szerv gyakorolja, kivéve az (1) bekezdés c) és i) pontjában foglalt hatáskört, amelyet az irányító szerv vezetője gyakorol.
(7) Ha jogszabály költségvetési szerv felügyeletét említi, azon
a) – ha törvény eltérően nem rendelkezik – az (1) bekezdés b) és c) pontjában,
b) az (1) bekezdés d)–f) pontjában, és
c) – kizárólag az a) és b) ponttal összefüggésben – az (1) bekezdés i) és j) pontjában
meghatározott hatáskörök együttesét kell érteni.
Az Ávr. 5. § (3) alapján ha az alapítói jogok és az irányítási jogok gyakorlására jogosult személye eltér, az alapító okiratban mindkettőt meg kell jelölni. Ha az alapított költségvetési szervnek felügyeleti szerve van, ezt kell felügyeleti szerv elnevezéssel megjelölni az alapító okiratban.

Az Ávr. 4. § (2) bekezdése alapján törvény, vagy kormányrendelet eltérő rendelkezése hiányában költségvetési szerv alapítása esetén csak akkor nyitható meg a költségvetési szerv fizetési számlája, ha a törzskönyvi nyilvántartásba vétele megtörtént.

